मुंबई अंडरवर्ल्ड के कई ऐसे नाम हैं जिन्होंने जुर्म की दुनिया में खूब नाम कमाया. उनके कारनामे हमेशा पुलिस के लिए सिरदर्द बने रहे. इनमें से कई नाम ऐसे भी हैं जिन्होंने वक्त के साथ साथ अपनी इमेज बदलने की कोशिश भी की. ऐसा ही एक नाम है माया नगरी के बाहुबली माफिया अरुण गवली का. जिसने एक मामूली चाल से निकलकर मुंबई पर राज किया. अब इस डॉन पर अर्जुन रामपाल की फिल्म डैडी आठ सितंबर को रिलीज हो रही है. इसमें अर्जुन अरुण गवली की भूमिका निभा रहे हैं.